SARL-NUUS SONDAG 9 MAART 2014 


Goeie more, U luister na ZSGSRL, die amptelike radiostasie van die Suid- 
Afrikaanse Radioliga, die nasionale vereniging vir amateurradio in Suid-Afrika. 
Die SARL saai elke Sondag om 08:15 SAT 'n nuusbulletin in Afrikaans en om 
08:80 SAT in Engels uit. Vir oudio gaan na www.sarl.org.za, klik op 'Amateur 
Radio 'Today' en volg die skakels soos aangedui. Vir oudio deur Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


IN VANDAG SE SARL-NUUS: 200 KLEIN SATTELLIETE SAL BIN- 
NEKORT GELANSEER WORD VIR KORT RUIMTELEWE SARLOHOME- 
OPPPERVLAKMONTERINGSTEGNOLOGIE INSKRYWINGS VIR DIE 
MEI RAE OPEN OP 10 MAART 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 MHz ESB. (Ander nuuslesers verander soos toepaslik.) 


200 KLEIN SATTELLIETE SAL BINNEKORT GELANSEER WORD VIR 
KORT RUIMTELEWE 


Die grootste ooit lansering van mikrosattelliete wat op die 437 MHz band funk- 
sioneer word vir 16 Maart beplan. Dit is wanneer nagenoeg 200 mikro Sprite 
sattelliete met die SpaceX Falcon 9 CRS 3 sending gelanseer sal word. Volgens 
Amateur Radio Newsline is `n Sprite is a klein, 3.5 by 3.5 cm, enkelbord ruimte- 
tuig deur Zac Manchester, KD2BHC ontwikkel. Dit bevat `n mikro-beheerder, 
radio en sonpanele. Dit is in staat om enkelskyfie sensors, soos termometers en 
magnetometers, te dra. 


Die 200 Sprites sal in 'n kubussatelliet genaamd KickSat gedra word. Dit is 
gestapel op 'n veergelaaide werper wat deur `n nichroom branddraad stelsel in 
plek gehou word. Wanneer KickSat sy wentelbaan bereik sal dit manuvreur en 
kommunikasie met die Cornell University grondstasie bewerkstellig. Nadat dit 
nagegaan is sal die ruimtetuig in 'n songerigte posisie geplaas en gehou word. 
'n Bevelssein vanaf die grondstasie sal die ontlading inisieer en die Sprites sal 
as vry-vliegende ruimtetuie losgelaat word. Hierdie mikros sal in 'n wentelbaan 
van 325 by 315 kilometer en 51.5 grade inklinasie geplaas word. Na, plasing sal 
telemetrie en sensorwaarnemings van die individuele Sprites deur die Cornell 
grondstasie in Ithaca, NY, asook verskeie ander amateur grondstasies regoor 
die wereld ontvang word. 


A1 200 Sprites opereer op 437.240 MHz en maak gebruik van gekodeerde toegang. 
Senders opereer teen slegs 10 milliwatt. 


As gevolg van die lae wentelbaan sal die Sprites `n kort lewensduur voordat 
dit weer die atmosfeer binnedring en uitbrand hê. Daar word verwag dat die 
lewenstyd van die tuie sowat ses weke kan wees, maar afhangend van toestande 


kan dit selfs korter wees. 'Ten spyte van hierdie kort tydperk is hierdie Sprites 
die vervulling van vele navorsers se droom. 


LIGANUUS 
SARLOHOME-OPPPERVLAKMONTERINGSTEGNOLOGIE 
Bespreek nou vir die volgende SARL@HomeBook now for next SARL@home. 


Na die geslaagde SARL@Home wat in Januarie gehou is bied die SARL weer 
hierdie projek op 22 Maart aan. Dit word aangebied deur Frik Wolf, ZS6FZ by 
die SARL Nasionale Amateur radiosentrum vanaf (09:00 13:00. Koste beloop 
R150 en sluit die komponente om n laekrag FM sender te bou asook 'n KS met 
tutoriale en stroombane in. Nie lede van die SARL betaal R300. 


Bespreking is noodsaaklik aangesien slegs 20 deelnemers geakkomadeer kan 
word. Jy sal jou eie soldeerstasie met spitspunt, tweezer, handgereedskap en 
vergrootglas moet voorsien. Die SARL het ook `n spesiale aanbieding op verg- 
rootglase, sou jy een wou aankoop. 


Besonderhede is op die registrasievorm beskikbaar op die Liga se webwerf, waar 
jy ook die status van jou bespreking kan monitor. Besprekings sluit op Maandag 
15 Maart 2014. 


SARL NASIONALE KONVENSIE 


Ooit gewonder hoe die SABC Voetspore span gedurende hul reis deur Afrika 
gekommunikeer het? Woon die SARL Nasionale Konvensie van 11-18 April in 
Pretoria by om uit te vind! 


Benewens die AJV is daar velerlei aktiwiteite, uitstallings en interessante aan- 
biedings. 


Bespreek nou vir hierdie geleentheid. Selfs as jy net die AJV gaan bywoon is dit 
belangrik dat jy die registrasievorm voltooi. Volle besonderhede is beskikbaar 
by www.sarl.org.za 


5MHZ LISENSIE HERNU 


TIGASA het die SARL 5 MHr lisensie vir nog `n maand hernu in afwagting van 
`n besluit deur die IGASA raad om `n langtermynlisensie tot met die WRC15 in 
November volgende jaar toe te staan. 


INSKRYWINGS VIR DIE MEI RAE OPEN OP 10 MAART 


Die SARL sal `n nuwe aanlynregistrasiestelsel vir die Mei RAE op 10 Maart 
loods. Candidate vir die Mei eksamen moet na 10 Maart die SARL se webwerf 
besoek vir besonderhede oor hoe om te registreer. 


KLUBNUUS 
OTL JAARVERGADERING 


Op 1 Maart 2014 het Zs6OTL sy jaarvergadering gehou en die volgende bestu- 
urslede verkies: 


Voorsitter: Manie, ZSGHSE Ondervoorsitter: Leon, ZS6LEG Sekretaris: Ronel, 
ZSGSBV Tesourier /tegnies: Nico, ZS6MAJ Skakelbeampte: Anton, ZS6AG 


Dankie aan die uittredende kommitee vir die jaar se harde werk. 


Daar word ook n uitstappie na Steenkampberg beplan vir almal op 20 Maart 
vir die heel naweek, so luister uit vir hulle op 2m sowel as HF. 


KOMPETISIENUUS 
SARL JEUGDAG NAELLOOP 


3 logstate is ontvang en hiervolgens was 56 stasies aktief op die lug waarvan 
slegs 6 jeugstasies was. Dit lyk voorwaar of daar vir Mitchel `n uitdaging is om 
die jeug meeer betrokke te kry! 


Die uitslag is soos volg: 


1ste - Mitchel Mynhardt, ZS6GYH - 105 punte 2de - Francois Reyneke, ZUGFR - 
82 punte en 3de Karel Bezuidenhout, ZR6K - 64 punte. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak gematig 
gaan wees. Daar is nog verskeie klein en middelmatige sonvlekke terwyl Sonvlek 
AR1990 die bron van X-klas fakkels kan wees. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 100. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net 'n kortkop agter behoort te wees. 
Daar behoort ook `n paar 6 m openinge vroeg aand te wees. 


Besoek gerus die webtuiste spaceweather.sansa.org.za, vir meer inligting. 
DAGBOEK VAN GEBEURE 


10 Maart - Laaste dag vir instuur van logstate van Hamnet Gesimuleerde Nood- 

kompetisie aan contest@peham.co.za. 15 Maart - Laaste dag vir instuur van 

voorstelle vir voorleggings vir die 2014 SA AMSAT Ruimtesimposium aan saam- 

sat@intekom.co.za 31 Maart - Sluitingsdatum vir indiening van voorstelle vir die 

Skole Satellietprojek aan SA AMSAT. Besoek www.amsatsa.org.za 11-13 April 
SARL Nasionale Konvensie 


Die 2014 SARL Dagboek van Gebeure is op www.sarl.org.za. beskikbaar vir 
aflaai. Kry `n afskrif en hou dit handig in jou radiokamer. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 


- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 760 kHz en ook 'n potgooi deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 
Today”, gaan na die groen kolom en klik op 'Listen on the web'. `n Heruit- 
sending vind op Maandae om 16:30 UTC op 4 895 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga saamgestel 
en geredigeer deur Louis Kirstein, ZS1LK. 


Dankie dat u geluister het, 73. 
/EX 


